CELEX: 
Language: fi
Date: 2016-10-20 00:00:00
Title: KOMISSION DELEGOITU ASETUS (EU) …/…, tiettyjä pohjakalojen kalastuksia Välimerellä koskevasta poisheittämissuunnitelmasta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Asetuksessa (EU) N:o 1380/2013
                  1
                esitetyn uuden yhteisen kalastuspolitiikan (YKP) yhtenä keskeisenä tavoitteena on saaliin poisheittämisen lopettaminen asteittain kaikessa EU:n kalastuksessa. Poisheittäminen tuhlaa luonnonvaroja huomattavasti ja vaikuttaa kielteisellä tavalla luonnonvarojen kestävään hyödyntämiseen ja kalastuselinkeinon taloudelliseen kannattavuuteen. Yhteisessä kalastuspolitiikassa edellytetään myös alueellistamisen lisäämistä tarkoituksena välttää tai vähentää mikrotason hallinnointia unionin tasolla ja myös varmistaa, että sääntöjä mukautetaan kunkin kalastuksen ja merialueen erityispiirteisiin.
            
            
               Yhteinen kalastuspolitiikka sisältää joukon säännöksiä, joilla helpotetaan purkamisvelvoitteen täytäntöönpanoa. On joustavuuden mahdollistavia yleisiä säännöksiä, joita jäsenvaltiot voivat soveltaa kiintiöiden hallinnoinnin yhteydessä tai Välimerellä, jolle on vahvistettu säilyttämisen vähimmäisviitekokoja. Lisäksi YKP sisältää erityisiä joustomekanismeja, jotka on pantava täytäntöön monivuotisilla suunnitelmilla tai, jos sellaisia ei ole, nk. poisheittämissuunnitelmilla. Poisheittämissuunnitelmat on tarkoitettu väliaikaiseksi toimenpiteeksi, jonka kesto on enintään kolme vuotta. Ne laaditaan samalla alueella tai merialueella sijaitsevien jäsenvaltioiden ryhmien, joilla on yhteinen etu kyseisten merialueiden elollisten luonnonvarojen osalta, hyväksyminä yhteisinä suosituksina. 
            
            
               Purkamisvelvoite tulee 1. tammikuuta 2017 pakolliseksi kaikille kalastuksia määrittäville pohjakalalajeille, joihin sovelletaan neuvoston asetuksen (EY) N:o 1967/2006
                  2
                ("Välimeriasetus") liitteessä III vahvistettua säilyttämisen vähimmäisviitekokoa. Tätä säännöstä sovelletaan kummeliturskan, rusotäplämullon, merianturan ja syvänmerenkatkarapujen kalastukseen tietyillä Välimeren alueilla.
            
            
               Asetuksen (EU) N:o 1380/2013 15 artiklan 5 kohdan mukaan poisheittämissuunnitelma voi sisältää seuraavia:
            
            
               erityiset säännökset kalastuksille tai lajeille, joita koskee purkamisvelvoite;
            
            
               niiden vapautusten määrittely, joita sovelletaan purkamisvelvoitteeseen, jos kalastukset tai lajit täyttävät tietyt korkeaa eloonjäämisastetta koskevat kriteerit;
            
            
               asetuksen (EU) N:o 1380/2013 15 artiklan 5 kohdan c alakohdassa täsmennetyt säännökset de minimis -poikkeuksista;
            
            
               saaliiden kirjaamista koskevat säännökset;
            
            
               säilyttämisen vähimmäisviitekokojen vahvistaminen.
            
            
               Edellä esitetty huomioon ottaen 
            
            
               1)
                     Ranska, Italia ja Espanja ovat toimittaneet Euroopan komissiolle ehdotuksen Välimeren läntisillä vesialueilla (GFCM:n maantieteelliset osa-alueet 1, 2, 5, 6, 7, 8, 9, 10 ja 11) harjoitettavaa kummeliturskan, rusotäplämullon, välimerenkampasimpukoiden, mattosimpukoiden ja venussimpukoiden kohdennettua kalastusta koskevasta kolmivuotisesta poisheittämissuunnitelmasta.
            
            
               2)
                     Kroatia, Italia ja Slovenia ovat toimittaneet Euroopan komissiolle ehdotuksen Adrianmerellä (GFCM:n maantieteelliset osa-alueet 17 ja 18) harjoitettavaa kummeliturskan, rusotäplämullon ja merianturan kohdennettua kalastusta koskevasta kolmivuotisesta poisheittämissuunnitelmasta, ja
            
            
               3)
                     Kypros, Kreikka, Italia ja Malta ovat toimittaneet Euroopan komissiolle ehdotuksen Välimeren kaakkoisilla vesialueilla (GFCM:n maantieteelliset osa-alueet 15, 16, 19, 20, 22, 23 ja 25) harjoitettavaa kummeliturskan, rusotäplämullon ja syvänmerenkatkarapujen kohdennettua kalastusta koskevasta kolmivuotisesta poisheittämissuunnitelmasta.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               1)Yhteinen suositus läntisellä Välimerellä harjoitettavaa pohjakalojen kalastusta koskevaksi poisheittämissuunnitelmaksi (GFCM:n maantieteelliset osa-alueet 1, 2, 5, 6, 7, 8, 9, 10 ja 11).
            
            
               Purkamisvelvoitteen täytäntöönpanemiseksi alueellisella tasolla läntisen Välimeren vesialueilla Ranska, Italia ja Espanja toimittivat Euroopan komission yksiköille 7. heinäkuuta 2016 yhteisen suosituksen poisheittämissuunnitelman perustaksi.
            
            
               Asetuksen (EU) N:o 1380/2013 18 artiklan mukaisesti ehdotettu komission delegoitu säädös perustuu niiden jäsenvaltioiden, joilla on välitön kalastuksenhoitoetu läntisellä Välimerellä harjoitettavan kummeliturskan, rusotäplämullon, välimerenkampasimpukoiden, mattosimpukoiden ja venussimpukoiden kalastuksen osalta, laatimaan ja toimittamaan yhteiseen suositukseen. Yhteisessä suosituksessa on otettu huomioon Välimeren neuvoa-antavan toimikunnan (MEDAC) 8. kesäkuuta 2016 esittämät näkemykset (ref.190/2016).
            
         
         
            
               Yhteinen suositus sisältää seuraavat osatekijät:
            
            
               poisheittämissuunnitelmaan sisältyvät kalastukset;
            
            
               korkeaan eloonjäämisasteeseen perustuva vapautus pumppuharoilla maantieteellisillä osa-alueilla 1, 2, 5 ja 6  pyydetyille välimerenkampasimpukoille (Pecten jacobeus), mattosimpukoille (Venerupis spp.) ja venussimpukoille  (Venus spp.);
            
            
               kummeliturskan (Merluccius merluccius) ja rusotäplämullon (Mullus spp.),  kalastuksiin sovellettavaa purkamisvelvoitetta koskevat de minimis -poikkeukset tahattomien saaliiden käsittelystä aiheutuvien kohtuuttomien kustannusten vuoksi; 
            
            
               petoeläinten vahingoittamien kalojen perusteella annettava vapautus saaliiden purkamisvelvoitteesta;
            
            
               sitoumus toteuttaa pilottihankkeita teknisistä toimenpiteistä, joilla pyritään parantamaan valikoivuutta pyydyksiin tehtävillä muutoksilla ja/tai vahvistetaan kalastuskieltoalueita ja -aikoja. 
            
            
               Tieteellis-teknis-taloudellinen kalastuskomitea (STECF) arvioi tähän Ranskan, Italian ja Espanjan toimittamaan, purkamisvelvoitteen soveltamista läntisellä Välimerellä kalastuksia määrittävien pohjakalalajien kalastukseen koskevaan yhteiseen suositukseen sisältyviä osatekijöitä 4.–8. heinäkuuta 2016 pidetyssä täysistunnossaan
                  3
               .
            
            
               STECF:n päätelmien mukaan pumppuharoilla pyydettyjen välimerenkampasimpukoiden, mattosimpukoiden ja venussimpukoiden eloonjäämisaste on mahdollisesti korkea. Tästä huolimatta STEFC kehotti toteuttamaan tarkempia selvityksiä pumppuharoilla pyydettyjen simpukoiden poisheittämisen jälkeisen eloonjäämisen arvioimiseksi. Edellä esitetty huomioon ottaen jäsenvaltioiden olisi kerättävä lisää näihin erityisiin vapautuksiin liittyviä tieteellisiä perusteita. STECF aikoo arvioida toimitetut tiedot vuoden kuluttua vahvistaakseen, jatketaanko vapautuksen soveltamista. Välimerenkampasimpukoiden, mattosimpukoiden ja venussimpukoiden eloonjäämisasteen osalta asetuksessa säädetään, että vapautus on voimassa ainoastaan vuonna 2017.
            
            
               STECF päätteli de minimis -poikkeuksen osalta, että kyseisen, tahattomien saaliiden käsittelystä aiheutuvien kohtuuttomien kustannusten vuoksi sovellettavan poikkeuksen perustelemiseksi tarvittaisiin lisätietoja. STECF kuitenkin totesi alustavien selvitysten perusteella, että ehdotetut de minimis -poikkeukset koskevat määriä, jotka ovat pienempiä kuin kummeliturskan ja rusotäplämullon poisheittämisen enimmäismäärät.
            
            
               Näiden tietojen perusteella läntisellä Välimerellä kalastuksia määrittävien pohjakalalajien poisheittämissuunnitelmaa voidaan pitää ensimmäisenä askeleena kohti saaliiden poisheittämisen asteittaista lopettamista kaikessa unionin kalastuksessa ottamalla käyttöön vähimmäisviitekokorajoitusten alaisten lajien saaliiden purkamisvelvoite.
            
            
               2)Yhteinen suositus Adrianmerellä harjoitettavaa pohjakalojen kalastusta koskevaksi poisheittämissuunnitelmaksi (GFCM:n maantieteelliset osa-alueet 17 ja 18).
            
            
               Purkamisvelvoitteen täytäntöönpanemiseksi alueellisella tasolla Adrianmeren vesillä Kroatia, Italia ja Slovenia toimittivat Euroopan komission yksiköille 4. heinäkuuta 2016 yhteisen suosituksen poisheittämissuunnitelman perustaksi.
            
            
               Asetuksen (EU) N:o 1380/2013 18 artiklan mukaisesti ehdotettu delegoitu säädös perustuu niiden jäsenvaltioiden, joilla on välitön kalastuksenhoitoetu kummeliturskan, rusotäplämullon ja merianturan Adrianmeren vesillä harjoitettavan kalastuksen osalta, laatimaan ja toimittamaan yhteiseen suositukseen. Yhteiseen suositukseen on sisällytetty Välimeren neuvoa-antavan toimikunnan (MEDAC) 8. kesäkuuta 2016 esittämät näkemykset (ref.190/2016).
            
            
               Yhteinen suositus sisältää seuraavat osatekijät:
            
            
               poisheittämissuunnitelmaan sisältyvät kalastukset;
            
            
               korkeaan eloonjäämisasteeseen perustuva vapautus purkamisvelvoitteesta rapido-troolilla (puomitrooli) merianturaa (Solea solea) harjoitettavan kalastuksen osalta;
            
            
               kummeliturskan (Merluccius merluccius), rusotäplämullon (Mullus spp.) ja  merianturan (Solea solea) kalastuksiin sovellettavaa purkamisvelvoitetta koskevat de minimis -poikkeukset tahattomien saaliiden käsittelystä aiheutuvien kohtuuttomien kustannusten vuoksi; 
            
            
               petoeläinten vahingoittamien kalojen perusteella annettava vapautus;
            
            
               sitoumus toteuttaa pilottihankkeita teknisistä toimenpiteistä, joilla pyritään parantamaan valikoivuutta pyydyksiin tehtävillä muutoksilla ja/tai vahvistamaan kalastuskieltoalueita ja -aikoja.
            
            
               Tieteellis-teknis-taloudellinen kalastuskomitea (STECF) arvioi tähän Kroatian, Italian ja Slovenian toimittamaan, purkamisvelvoitteen soveltamista Adrianmerellä harjoitettavaan kalastuksia määrittävien pohjakalalajien kalastukseen koskevaan yhteiseen suositukseen sisältyviä osatekijöitä 4.–8. heinäkuuta 20163 pidetyssä täysistunnossaan.
            
         
         
            
               STECF:n päätelmien mukaan käytettävissä ei ole riittävästi tietoa sen arvioimiseksi, voidaanko rapido-troolilla (puomitrooli) pyydetyn merianturan eloonjäämisastetta pitää korkeana. Sen vuoksi STECF suositti rapido-troolilla (puomitrooli) pyydetyn merianturan poisheittämisen jälkeisen eloonjäämisen arvioimiseksi suoritettavia selvityksiä.  Edellä sanottu huomioon ottaen jäsenvaltioiden olisi kerättävä lisää näihin erityisiin vapautuksiin liittyviä tieteellisiä perusteita. STECF aikoo arvioida toimitetut tiedot vuoden kuluttua vahvistaakseen, jatketaanko vapautuksen soveltamista. Rapido-troolilla (puomitrooli) pyydetyn merianturan  eloonjäämisasteeseen perustuvan vapautuksen osalta asetuksessa säädetään, että kyseinen vapautus olisi voimassa ainoastaan vuonna 2017. 
            
            
               STECF päätteli de minimis -poikkeuksen osalta, että kyseisen tahattomien saaliiden käsittelykustannusten kohtuuttoman kasvun johdosta sovellettavan poikkeuksen perustelemiseksi tarvittaisiin lisätietoja. STECF kuitenkin totesi, että ehdotetut de minimis -poikkeukset koskevat määriä, jotka ovat pienempiä kuin kyseisten kolmen lajin poisheittämisen enimmäismäärät.
            
            
               Näiden tietojen perusteella Adrianmerellä kalastuksia määrittävien pohjakalalajien poisheittämissuunnitelmaa voidaan pitää ensimmäisenä askeleena kohti saaliiden poisheittämisen asteittaista lopettamista kaikessa unionin kalastuksessa ottamalla käyttöön vähimmäisviitekokorajoitusten alaisten lajien saaliiden purkamisvelvoite.
            
            
               3)Yhteinen suositus kaakkoisella Välimerellä harjoitettavaa pohjakalojen kalastusta koskevaksi poisheittämissuunnitelmaksi (GFCM:n maantieteelliset osa-alueet 15, 16, 19, 20, 22, 23 ja 25).
            
            
               Purkamisvelvoitteen täytäntöönpanemiseksi alueellisella tasolla kaakkoisen Välimeren vesialueilla Kypros, Kreikka, Italia ja Malta toimittivat Euroopan komission yksiköille 4. heinäkuuta 2016 yhteisen suosituksen poisheittämissuunnitelman perustaksi.
            
            
               Asetuksen (EU) N:o 1380/2013 18 artiklan mukaisesti ehdotettu komission delegoitu säädös perustuu niiden jäsenvaltioiden, joilla on välitön kalastuksenhoitoetu kaakkoisen Välimeren alueella harjoitettavan kummeliturskan, rusotäplämullon ja syvänmerenkatkaravun kalastuksen osalta, laatimaan ja toimittamaan yhteiseen suositukseen. Yhteisessä suosituksessa  on otettu huomioon Välimeren neuvoa-antavan toimikunnan (MEDAC) 8. kesäkuuta 2016 esittämät näkemykset (ref.190/2016).
            
            
               Yhteinen suositus sisältää seuraavat osatekijät:
            
            
               poisheittämissuunnitelmaan sisältyvät kalastukset;
            
            
               kummeliturskan (Merluccius merluccius), rusotäplämullon (Mullus spp.) ja syvänmerenkatkarapujen (Parapenaeus longirostris) kalastuksiin sovellettavaa purkamisvelvoitetta koskevat de minimis -poikkeukset tahattomien saaliiden käsittelystä aiheutuvien kohtuuttomien kustannusten vuoksi;
            
            
               petoeläinten vahingoittamien kalojen perusteella annettava vapautus;
            
            
               sitoumus toteuttaa pilottihankkeita teknisistä toimenpiteistä, joilla pyritään parantamaan valikoivuutta pyydyksiin tehtävillä muutoksilla ja/tai vahvistamaan kalastuskieltoalueita ja -aikoja.
            
            
               Tieteellis-teknis-taloudellinen kalastuskomitea (STECF) arvioi tähän Kyproksen, Kreikan, Italian ja Maltan toimittamaan, purkamisvelvoitteen soveltamista kaakkoisella Välimerellä harjoitettavaan kalastuksia määrittävien pohjakalalajien kalastukseen koskevaan yhteiseen suositukseen sisältyviä osatekijöitä 4.–8. heinäkuuta 20163 pidetyssä täysistunnossaan.
            
            
               STECF:n päätelmien mukaan tahattomien saaliiden käsittelykustannusten kohtuuttoman kasvun johdosta sovellettavan de minimis -poikkeuksen perustelemiseksi tarvittaisiin lisätietoja. STECF kuitenkin totesi, että ehdotetut de minimis -poikkeukset koskevat määriä, jotka ovat pienempiä kuin kyseisten kolmen lajin poisheittämisen enimmäismäärät.
            
            
               Näiden tietojen perusteella kaakkoisella Välimerellä kalastuksia määrittävien pohjakalalajien poisheittämissuunnitelmaa voidaan pitää ensimmäisenä askeleena kohti saaliiden poisheittämisen asteittaista lopettamista kaikessa unionin kalastuksessa ottamalla käyttöön vähimmäisviitekokorajoitusten alaisten lajien saaliiden purkamisvelvoite.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Ehdotetun toimen lyhyt kuvaus
            
            
               Tärkein oikeudellinen toimi on hyväksyä toimenpiteet, joilla voidaan edistää purkamisvelvoitteen täytäntöönpanoa.
            
            
               Asetuksessa täsmennetään lajit ja kalastukset, joiden osalta sovelletaan erityisiä toimenpiteitä, kuten de minimis-poikkeusta.
            
            
               Oikeusperusta
            
            
               Asetuksen (EU) N:o 1380/2013 15 artiklan 1 kohdan d alakohta, 15 artiklan 6 kohta, 18 artiklan 1 ja 3 kohta sekä asetuksen (EY) N:o 1967/2006 15 a ja 29 a artikla.
            
         
         
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan.
            
            
               Suhteellisuusperiaate
            
            
               Ehdotus on asetuksen (EU) N:o 1380/2013 15 artiklan 6 kohdan nojalla komissiolle siirretyn toimivallan mukainen, eikä ehdotuksessa ylitetä sitä, mikä on tarpeen sen tavoitteiden saavuttamiseksi.
            
            
               Sääntelytavan valinta
            
            
               Ehdotettu toimintatapa: komission delegoitu asetus.
            
            
               Muut sääntelytavat eivät soveltuisi seuraavasta syystä: Komissiolle on annettu valta hyväksyä poisheittämissuunnitelmia delegoiduilla säädöksillä. Jäsenvaltiot, joilla on välitön kalastuksenhoitoetu, toimittivat asiaa koskevan yhteisen suosituksen. Yhteisessä suosituksessa linjatut ja tähän ehdotukseen sisältyvät toimenpiteet perustuvat parhaisiin käytettävissä oleviin tieteellisiin lausuntoihin ja täyttävät kaikki asetuksen (EU) N:o 1380/2013 18 artiklan 5 kohdassa vahvistetut asiaa koskevat vaatimukset. 
               
            
               KOMISSION DELEGOITU ASETUS (EU) …/…,
            
            
               annettu 20.10.2016,
            
            
               tiettyjä pohjakalojen kalastuksia Välimerellä koskevasta poisheittämissuunnitelmasta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013
                  4
                ja erityisesti sen 15 artiklan 6 kohdan,
            
            
               sekä katsoo seuraavaa:
            
            
               (1)Asetuksen (EU) N:o 1380/2013 tavoitteena on saaliiden poisheittämisen lopettaminen asteittain kaikissa unionin kalastuksissa ottamalla käyttöön purkamisvelvoite.
            
            
               (2)Asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoiduilla säädöksillä poisheittämissuunnitelmia enintään kolmen vuoden ajaksi yhteisten suositusten perusteella, joita jäsenvaltiot ovat laatineet kuultuaan asianomaisia neuvoa-antavia toimikuntia.
            
            
               (3)Kreikalla, Espanjalla, Ranskalla, Kroatialla, Italialla, Kyproksella, Maltalla ja Slovenialla on Välimerellä välitön kalastuksenhoitoetu. Kyseiset jäsenvaltiot toimittivat Välimeren neuvoa-antavaa toimikuntaa kuultuaan 4 ja 7 päivänä heinäkuuta 2016 komissiolle kolme yhteistä suositusta pohjakalojen kalastuksia Adrianmerellä, kaakkoisella Välimerellä ja läntisellä Välimerellä koskeviksi poisheittämissuunnitelmiksi
                  5
               . Asiaankuuluvilta tieteellisiltä elimiltä on saatu tieteellinen lausunto. Asetuksen (EU) N:o 1380/2013 18 artiklan 3 kohdan mukaisesti tähän asetukseen olisi sisällytettävä ainoastaan ne yhteisissä suosituksissa esitetyt toimenpiteet, jotka ovat yhdenmukaisia mainitun asetuksen 15 artiklan 6 kohdan kanssa.
            
            
               (4)Välimeren osalta asetuksen (EU) N:o 1380/2013 15 artiklassa vahvistetaan purkamisvelvoite, joka koskee kaikkia saalisrajoitusten alaisten lajien saaliita sekä myös niiden lajien saaliita, joihin sovelletaan neuvoston asetuksen (EU) N:o 1967/2006
                  6
                liitteessä III määriteltyjä vähimmäiskokoja. Asetuksen (EU) N:o 1380/2013 15 artiklan 1 kohdan d alakohdan mukaisesti purkamisvelvoitetta olisi sovellettava kalastusta määrittäviin lajeihin viimeistään 1 päivästä tammikuuta 2017.
            
            
               (5)Yhteisessä suosituksessa esitetään, että purkamisvelvoitetta koskevaa vapautusta sovellettaisiin merianturaan (Solea solea) Adrianmerellä sekä  välimerenkampasimpukoihin (Pecten jacobeus), mattosimpukoihin (Venerupis spp.) ja venussimpukoihin (Venus spp.) läntisellä Välimerellä, ottaen huomioon korkeat eloonjäämisasteet sekä pyydysten, pyyntikäytäntöjen ja ekosysteemin erityispiirteet.
            
            
               (6)Tieteellis-teknis-taloudellinen kalastuskomitea (STECF) päättelee arvioinnissaan
                  7
               , että  merianturan, välimerensimpukoiden, mattosimpukoiden ja venussimpukoiden korkeaa eloonjäämisastetta koskevien nykyisten päätelmien vahvistamiseksi tarvitaan lisää selvityksiä. Koska kyseisten lajien eloonjäämisasteesta ei ole luotettavaa näyttöä, komissio katsoo, että asetuksen (EU) N:o 1380/2013 15 artiklan 4 kohdan b alakohdan nojalla myönnetty eloonjäämiseen perustuva vapautus olisi sisällytettävä tähän asetukseen vain yhdeksi vuodeksi. Asianomaisten jäsenvaltioiden olisi toimitettava komissiolle asiaa koskevaa tietoa, jotta STECF voisi arvioida kattavasti vapautuksen perusteita ja komissio voisi tarkastella uudelleen kyseisiä vapautuksia.
            
         
         
            
               (7)Yhteisessä suosituksessa esitetyn ja STECF:n arvioiman tieteellisen näytön perusteella ja ottaen huomioon pyydysten erityispiirteet, kuhunkin kalastustoimeen sisältyvien lajien suuren määrän, kalastuskäytänteet sekä Välimeren erityispiirteet (esimerkiksi pienimuotoisen kalastuksen hallitseva asema) komissio katsoo, että tahattomien saaliiden käsittelystä aiheutuvien kohtuuttomien kustannusten välttämiseksi ja asetuksen (EU) N:o 1380/2013 15 artiklan 5 kohdan c kohdan ii alakohdan mukaisesti on aiheellista vahvistaa de minimis -poikkeus yhteisessä suosituksessa ehdotetun prosenttiosuuden mukaisesti asetuksen (EU) N:o 1380/2013 15 artiklan 5 kohdan c alakohdassa vahvistetuissa rajoissa.
            
            
               (8)Asianmukaisen valvonnan varmistamiseksi olisi laadittava jäsenvaltioita koskevat erityisvaatimukset tämän asetuksen soveltamisalaan kuuluvien alusluetteloiden laatimisen osalta.
            
            
               (9)Koska tällä asetuksella säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen. Yhteisten suositusten mukaisesti ja ottaen huomioon asetuksen (EU) N:o 1380/2013 15 artiklan 1 kohdassa esitetty aikataulu tätä asetusta olisi sovellettava 1 päivästä tammikuuta 2017,
            
            
               ON HYVÄKSYNYT TÄMÄN ASETUKSEN:
            
            
               1 artikla
               Purkamisvelvoitteen soveltaminen
            
            
               Asetuksen (EU) N:o 1380/2013 15 artiklan 1 kohdassa säädettyä purkamisvelvoitetta sovelletaan Välimerellä tämän asetuksen liitteessä määritellyissä kalastuksissa.
            
            
               Purkamisvelvoitetta sovelletaan mainitussa liitteessä tarkoitettuihin lajeihin, jotka on pyydetty unionin vesillä harjoitetun kalastuksen aikana tai unionin kalastusaluksilla unionin vesien ulkopuolisilla vesillä, jotka eivät kuulu kolmansien maiden suvereniteettiin tai lainkäyttövaltaan.
            
            
               2 artikla
               Määritelmät
            
            
               1. Tässä asetuksessa tarkoitetaan:
            
            
               a) ’Välimerellä’ 5°36′ läntisestä pituuspiiristä itään olevia Välimeren merivesiä;
            
            
               b) ’GFCM:n maantieteellisillä osa-alueilla’ Euroopan parlamentin ja neuvoston asetuksen (EU) N:o 1343/2011
                  8
                liitteessä I määriteltyjä Välimeren yleisen kalastuskomission (GFCM) maantieteellisiä osa-alueita;
            
            
               c) ’läntisellä Välimerellä’ GFCM:n maantieteellisiä osa-alueita 1, 2, 5, 6, 7, 8, 9, 10 ja 11;
            
            
               d) ’Adrianmerellä’ GFCM:n maantieteellisiä osa-alueita 17 ja 18;
            
            
               e) ’kaakkoisella Välimerellä’ GFCM:n maantieteellisiä osa-alueita 15, 16, 19, 20, 22, 23 ja 25.
            
            
               3 artikla
               Eloonjäämisasteeseen perustuva vapautus
            
            
               1.
                     Asetuksen (EU) N:o 1380/2013 51 artiklan 4 kohdan b alakohdassa tarkoitettua vapautusta purkamisvelvoitteesta sellaisten lajien yhteydessä, joiden osalta on tieteellistä näyttöä siitä, että eloonjäämisasteet ovat korkeita, sovelletaan vuonna 2017 seuraaviin saaliisiin:
            
            
               a) rapido-troolilla (puomitrooli) (TBB)
                  9
                maantieteellisillä osa-alueilla 17 ja 18 saadut merianturan (Solea solea) saaliit,
            
            
               b) maantieteellisillä osa-alueilla 1, 2, 5 ja 6 pumppuharoilla (HMD) saadut välimerenkampasimpukoiden (Pecten jacobeus) saaliit; 
            
            
               c) maantieteellisillä osa-alueilla 1, 2, 5 ja 6 pumppuharoilla (HMD) saadut mattosimpukoiden (Venerupis spp.) saaliit;
            
            
               d) maantieteellisillä osa-alueilla 1, 2, 5 ja 6 pumppuharoilla (HMD) saadut venusssimpukoiden (Venus spp.) saaliit; 
            
         
         
            
               2.
                     Edellä 1 kohdassa tarkoitetuissa olosuhteissa pyydetyt merianturan (Solea solea), välimerensimpukoiden (Pecten jacobeus), mattosimpukoiden (Venerupis spp.) ja venussimpukoiden (Venus spp.) saaliit on päästettävä heti takaisin mereen alueella, jolta ne on pyydetty.
            
            
               3.
                     Jäsenvaltioiden, joilla on välitön kalastuksenhoitoetu Välimerellä, on viimeistään 1 päivänä toukokuuta 2017 toimitettava komissiolle 4 ja 7 päivänä heinäkuuta 2016 esitetyissä yhteisissä suosituksissa olevien tietojen lisäksi lisätietoja poisheittämisistä sekä muuta mahdollista asiaa koskevaa tieteellistä tietoa, joka tukee 1 kohdassa säädettyä poikkeusta. Tieteellis-teknis-taloudellinen kalastuskomitea (STECF) arvioi kyseiset tiedot viimeistään heinäkuussa 2017.
            
            
               4 artikla
               De minimis -poikkeus
            
            
               Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, seuraavat määrät tämän asetuksen liitteessä vahvistettuja kalastusta määrittäviä lajeja saa asetuksen (EU) N:o 1380/2013 15 artiklan 4 kohdan c alakohdan nojalla heittää pois:
            
            
               a) läntisellä Välimerellä (liitteessä oleva 1 kohta):
            
            
               i) kummeliturskan (Merluccius merluccius) ja rusotäplämullon (Mullus spp.) osalta vuosina 2017 ja 2018 enintään 7 prosenttia ja vuonna 2019 enintään 6 prosenttia kyseisiä lajeja trooliverkoilla pyytävien alusten vuotuisista kokonaissaaliista; sekä
            
            
               ii) kummeliturskan (Merluccius merluccius) ja rusotäplämullon (Mullus spp.) osalta enintään 1 prosentti kyseisiä lajeja tavallisilla verkoilla pyytävien alusten vuotuisista kokonaissaaliista;
            
            
               b) Adrianmerellä (liitteessä oleva 2 kohta): 
            
            
               i) kummeliturskan (Merluccius merluccius) ja rusotäplämullon (Mullus spp.) osalta vuosina 2017 ja 2018 enintään 7 prosenttia ja vuonna 2019 enintään 6 prosenttia kyseisiä lajeja trooliverkoilla pyytävien alusten vuotuisista kokonaissaaliista;
            
            
               ii) kummeliturskan (Merluccius merluccius) ja rusotäplämullon (Mullus spp.) osalta enintään 1 prosentti kyseisiä lajeja tavallisilla verkoilla pyytävien alusten vuotuisista kokonaissaaliista;
            
            
               iii) kummeliturskan (Merluccius merluccius) ja rusotäplämullon (Mullus spp.) osalta enintään 1 prosentti kyseisiä lajeja rapido-troolilla (puomitrooli) pyytävien alusten vuotuisista kokonaissaaliista;
            
            
               iv) merianturan (Solea solea) osalta vuosina 2017 ja 2018 enintään 3 prosenttia ja vuonna 2019 enintään 2 prosenttia kyseistä lajia trooliverkoilla pyytävien alusten vuotuisista kokonaissaaliista; sekä
            
            
               v) merianturan (Solea solea) osalta 0 prosenttia kyseistä lajia tavallisilla verkoilla pyytävien alusten vuotuisesta kokonaissaaliista; 
            
            
               c) kaakkoisella Välimerellä (liitteessä oleva 3 kohta):
            
            
               i) kummeliturskan (Merluccius merluccius) ja rusotäplämullon (Mullus spp.) osalta vuosina 2017 ja 2018 enintään 7 prosenttia ja vuonna 2019 enintään 6 prosenttia kyseisiä lajeja trooliverkoilla pyytävien alusten vuotuisista kokonaissaaliista;
            
            
               ii) kummeliturskan (Merluccius merluccius) ja rusotäplämullon (Mullus spp.) osalta enintään 1 prosentti kyseisiä lajeja tavallisilla verkoilla pyytävien alusten vuotuisista kokonaissaaliista; sekä
            
            
               iii) syvänmerenkatkaravun (Parapenaeus longirostris) osalta vuosina 2017 ja 2018 enintään 7 prosenttia ja vuonna 2019 enintään 6 prosenttia kyseistä lajia trooliverkoilla pyytävien alusten vuotuisesta kokonaissaaliista.
            
            
               5 artikla
               Alusluettelo
            
            
               1.
                     Asianomaisten jäsenvaltioiden on vahvistettava liitteessä esitettyjen perusteiden mukaisesti alukset, joihin purkamisvelvoitetta kussakin yksittäisessä kalastuksessa sovelletaan.
            
            
               2.
                     Asianomaisten jäsenvaltioiden on toimitettava komissiolle ja muille jäsenvaltioille viimeistään 31 päivänä joulukuuta 2016 suojattua unionin kalastuksenvalvonnan verkkosivustoa käyttäen luettelo aluksista, jotka pyytävät kummeliturskaa, rusotäplämulloa, merianturaa ja syvänmerenkatkarapuja. Niiden on pidettävä luettelot ajan tasalla.
            
         
         
            
               6 artikla
               Voimaantulo ja soveltaminen
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2017  alkaen 31 päivään joulukuuta 2019 saakka.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
            
               Tehty Brysselissä 20.10.2016.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (
                  EUVL L 354, 28.12.2013, s. 22
                  ).
               
               
                  
                     (2)
                  
                        Neuvoston asetus (EY) N:o 1967/2006, annettu 21 päivänä joulukuuta 2006, kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta (
                  EUVL L 409, 30.12.2006, s. 
                  11
                  ).
               
               
                  
                     (3)
                  
                        Tieteellis-teknis-taloudellisen kalastuskomitean (STECF) raportit –  Purkamisvelvoitetta koskevien yhteisten suositusten arviointi (STECF-16-10). 2016. Euroopan unionin julkaisutoimisto, Luxemburg, EUR XXXX EN, JRC XXXX, XXX s. Saatavilla 
                  osoitteessa
                  .
               
               
                  
                     (4)
                  
                        EUVL L 354, 28.1.2013, s. 22.
               
               
                  
                     (5)
                  
                        i) Adrianmerellä harjoitettavaa pohjakalojen kalastusta koskeva poisheittämissuunnitelma (GSA-alueet 17 ja 18). Korkean tason ADRIATICA-ryhmän yhteinen suositus (Kroatia, Italia ja Slovenia), ii) kaakkoisella Välimerellä harjoitettavaa pohjakalojen kalastusta koskeva poisheittämissuunnitelma (GSA-alueet 15, 16, 19, 20, 22, 23 ja 25) - korkean tason SUDESTMED-ryhmän (Kypros, Kreikka, Italia ja Malta) yhteinen suositus, sekä iii) läntisellä Välimerellä harjoitettavaa pohjakalojen kalastusta koskeva poisheittämissuunnitelma (GSA-alueet 1, 2, 5, 6, 7, 8, 9, 10 ja 11) - korkean tason PESCAMED-ryhmän (Ranskan, Italia ja Espanja) yhteinen suositus.
               
               
                  
                     (6)
                  
                        Neuvoston asetus (EY) N:o 1967/2006, annettu 21 päivänä joulukuuta 2006, kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta (
                  EUVL L 409, 30.12.2006, s. 11
                  ).
               
               
                  
                     (7)
                  
                        Tieteellis-teknis-taloudellisen kalastuskomitean (STECF) raportit –  Purkamisvelvoitetta koskevien yhteisten suositusten arviointi (STECF-16-10). 2016. Euroopan unionin julkaisutoimisto, Luxemburg, EUR XXXX EN, JRC XXXX, XXX s. Saatavilla 
                  osoitteessa
                  .
               
               
                  
                     (8)
                  
                        Euroopan parlamentin ja neuvoston asetus (EU) N:o 1343/2011, annettu 13 päivänä joulukuuta 2011, eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella ja kalavarojen kestävää hyödyntämistä koskevista hoitotoimenpiteistä Välimerellä annetun neuvoston asetuksen (EY) N:o 1967/2006 muuttamisesta (EUVL L 347, 30.12.2011, s. 44).
               
               
                  
                     (9)
                  
                        Tässä asetuksessa käytetyt pyydyskoodit viittaavat valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä annetun komission täytäntöönpanoasetuksen (EY) N:o 404/2011 liitteessä XI oleviin koodeihin. Sellaisten alusten, joiden suurin pituus on alle 10 metriä, tässä taulukossa käytetyt koodit viittaavat FAO:n pyydysluokituksen mukaisiin koodeihin.
               
            
      
    ---documentbreak--- 
      
         
         
            
               LIITE
            
            
               1. Läntinen Välimeri
            
            
                     
                        Pyydyskoodi
                     
                  
                  
                     
                        Pyydys
                     
                  
                  
                     
                        Purkamisvelvoite
                     
                  
               
                     
                        OTB, OTT, PTB, TBN, TBS, TB, OT, PT, TX
                     
                  
                  
                     
                        Trooliverkot
                     
                  
                  
                     
                        Kummeliturska ja rusotäplämullo, jos näiden lajien aluksesta purettujen kokonaissaaliiden osuus vuosina 2014 ja 2015 oli yli 25 prosenttia kyseisen aluksen kaikkien lajien puretuista kokonaissaaliista 
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Tavalliset verkot ja riimuverkot
                     
                  
                  
                     
                        Kummeliturska ja rusotäplämullo, jos näiden lajien aluksesta purettujen kokonaissaaliiden osuus vuosina 2014 ja 2015 oli yli 25 prosenttia kyseisen aluksen kaikkien lajien puretuista kokonaissaaliista 
                     
                  
               
                     
                        LL, LLS, LLD, LX, LTL, LHP, LHM
                     
                  
                  
                     
                        Pitkätsiimat
                     
                  
                  
                     
                        Kummeliturska ja rusotäplämullo, jos näiden lajien aluksesta purettujen kokonaissaaliiden osuus vuosina 2014 ja 2015 oli yli 25 prosenttia kyseisen aluksen kaikkien lajien puretuista kokonaissaaliista
                     
                  
               
            
               2. Adrianmeri
            
            
                     
                        Pyydyskoodi
                     
                  
                  
                     
                        Pyydys
                     
                  
                  
                     
                        Purkamisvelvoite
                     
                  
               
                     
                        OTB, OTT, PTB, TBN, TBS, TB, OT, PT, TX, TBB
                     
                  
                  
                     
                        Trooliverkot
                     
                  
                  
                     
                        Kummeliturska, rusotäplämullo ja meriantura, jos näiden lajien aluksesta purettujen kokonaissaaliiden osuus vuosina 2014 ja 2015 oli yli 25 prosenttia kyseisen aluksen kaikkien lajien puretuista kokonaissaaliista
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Tavalliset verkot ja riimuverkot
                     
                  
                  
                     
                        Kummeliturska, rusotäplämullo ja meriantura, jos näiden lajien aluksesta purettujen kokonaissaaliiden osuus vuosina 2014 ja 2015 oli yli 25 prosenttia kyseisen aluksen kaikkien lajien puretuista kokonaissaaliista
                     
                  
               
            
               3. Kaakkoinen Välimeri
            
            
                     
                        Pyydyskoodi
                     
                  
                  
                     
                        Pyydys
                     
                  
                  
                     
                        Purkamisvelvoite
                     
                  
               
                     
                        OTB, OTT, PTB, TBN, TBS, TB, OT, PT, TX 
                     
                  
                  
                     
                        Trooliverkot
                     
                  
                  
                     
                        Kummeliturska, rusotäplämullo ja syvänmerenkatkarapu, jos näiden lajien aluksesta purettujen kokonaissaaliiden osuus vuosina 2014 ja 2015 oli yli 25 prosenttia kyseisen aluksen kaikkien lajien puretuista kokonaissaaliista
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Tavalliset verkot ja riimuverkot
                     
                  
                  
                     
                        Kummeliturska ja rusotäplämullo, jos näiden lajien aluksesta purettujen kokonaissaaliiden osuus vuosina 2014 ja 2015 oli yli 25 prosenttia kyseisen aluksen kaikkien lajien puretuista kokonaissaaliista